ജനങ്ങള്ക്ക് എന്നും താങ്ങാകുന്നത് സഹകരണ പ്രസ്ഥാനങ്ങള്: വി.എന്.വാസവന് അടൂര്: പറക്കോട് സഹകരണ ബാങ്കിന്റെ നേതൃത്വത്തില് സഹകരണ മേഖലയില് ആരംഭിക്കുന്ന ജില്ലയിലെ ആദ്യ കോ ഓപ് മാര്ട്ട് ഹൈപ്പര് മാര്ക്കറ്റിന്റെ ഉദ്ഘാടനം മന്ത്രി വി.എന്.വാസവന് നിര്വഹിച്ചു.സംസ്ഥാനത്തെ സഹകരണ പ്രസ്ഥാനങ്ങള് എന്നും ജനങ്ങള്ക്ക് ആശ്വാസമാകുന്ന ഒന്നാണ്. പ്രതിസന്ധി ഘട്ടത്തില് ആദ്യം മനസില് വരുന്ന സഹകര പ്രസ്ഥാനങ്ങളുടേതായിരിക്കുമെന്നും മന്ത്രി പറഞ്ഞു. മന്ത്രി പി.പ്രസാദ് അദ്ധ്യക്ഷനായി. ഡെപ്യൂട്ടി സ്പീക്കര് ചിറ്റയം ഗോപകുമാര് ആദ്യ വില്പ്പനയുടെ ഉദ്ഘാടനം നിര്വഹിച്ചു. വെബ് സൈറ്റ് ഉദ്ഘാടനം മുഖ്യാതിഥിയായ സഹകരണ സംഘം രജിസ്ട്രാര് പി.ബിനൂഹ് നിര്വഹിച്ചു. മത്സ്യഫെഡ് ഫിഷ്സ്റ്റാളിന്റെ ഉദ്ഘാടനം മത്സ്യഫെഡ് ചെയര്മാന് ടി. മനോഹരന് നിര്വഹിച്ചു. പറക്കോട് സര്വീസ് സഹകരണ ബാങ്ക് പ്രസിഡന്റ് ജോസ് കളീക്കല്, വൈസ് പ്രസിഡന്റ് പി.വി രാജേഷ്, സി.പി.എം ജില്ലാ സെക്രട്ടറി കെ.പി ഉദയഭാനു, സി.പി.ഐ ജില്ലാ സെക്രട്ടറി എ.പി.ജയന്, പറക്കോട് ബ്ലോക്ക് പഞ്ചായത്ത് പ്രസിഡന്റ് തുളസീധരന് പിള്ള എന്നിവര് പങ്കെടുത്തു.